Põhja päästekeskus

[pohja@rescue.ee](mailto:pohja@rescue.ee)

*kuupäev digiallkirjas* nr 6-1/6550

**Jüri alevik Aruküla tee 41 kinnistu ja lähiala detailplaneeringu kehtestamisest informeerimine (kovID DP1198)**

Edastame Teile lähtuvalt planeerimisseaduse § 139 lõikest 6 teate Jüri alevik Aruküla tee 41 kinnistu ja lähiala detailplaneeringu kehtestamisest Rae Vallavalitsuse 10.09.2024 korraldusega number 1400.

Planeeritav ala asub Jüri alevikus Aruküla tee ääres. Juurdepääs krundile on Aruküla teelt. Planeeringuala suurus on ligikaudu 0,1 ha.

Detailplaneeringuga kavandatud lahendusega kinnistu piire ei muudeta. Elamumaa sihtotstarbega kinnistule määratakse ehitusõigus elamu ja abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Olemasolev hoonestus on detailplaneeringus märgitud lammutatavaks. Krundile on lubatud püstitada üks elamu ja kuni kaks abihoonet. Parkimine lahendatakse krundisiseselt.

Detailplaneeringu koostamise eesmärk on kooskõlas Rae Vallavolikogu 20.09.2012 otsusega nr 390 kehtestatud Rae valla Jüri aleviku ja sellega piirnevate Aaviku, Vaskjala ja Karla külaosade üldplaneeringuga, kus planeeringuala maakasutuse juhtotstarbeks on määratud väikeelamumaa.

Detailplaneeringu menetlust puudutava informatsiooniga ja dokumentidega on võimalik tutvuda Rae valla GIS-i planeeringute rakenduses <https://map.rae.ee/>.

Lugupidamisega

*/allkirjastatud digitaalselt/*

Hannes Ojangu

abivallavanem

Koopia: Regionaal- ja Põllumajandusministeerium, [info@agri.ee](mailto:info@agri.ee)

Maa-amet, [planeeringud@maaamet.ee](mailto:planeeringud@maaamet.ee)

Transpordiamet, [info@transpordiamet.ee](mailto:info@transpordiamet.ee)

Kristel Tramberg, 5847 0259

[kristel.tramberg@rae.ee](mailto:kristel.tramberg@rae.ee)